cyanic-selkie/wikianc huggingface dataset:
วิว-มาสเตอร์
โมเดล แอล (L)
เป็นรุ่นยอดนิยมมาก ผลิตต่อเนื่องยาวนานจนถึงปัจจุบัน สีที่เป็นสัญญลักษณ์ของรุ่นนี้คือสีแดง รุ่นแรกๆ ที่ผลิตโดย กาฟ ปุ่มกดเป็นลูกทรงกลมสีส้ม-ก้านคันสับโลหะ เมื่อกาฟขายวิว-มาสเตอร์ออกไปก็มีการเปลี่ยนวัสดุชิ้นส่วนภายในเป็นพลาสติกเนื้อเดียวกันหมด ตั้งแต่จานประกับแผ่นรีล-ก้านคันสับ-ปุ่มกดรูปวงกลมแบนสีส้ม และอีกจุดสังเกตคือ โลโก้ GAF ตัวนูน ที่มุมบนซ้ายของฝาหลัง (ชิ้นส่วนด้านรับแสง) ก็เปลี่ยนเป็นคำว่า "3D" ตัวนูนแทน
ช่วงยุคโมเดลนี้ วิว-มาสเตอร์ มีการเปลี่ยนบริษัทถือครองถึง 4 บริษัท จาก GAF ไปเป็น VMI (View-Master International Group) แล้วรวมกับ Ideal พ.ศ. 2529(1986) เป็น VM Ideal และปี พ.ศ. 2532(1989) ถูกซื้อกิจการไปโดย Tyco ซึ่งก็ผลิตโมเดลนี้ออกมาตลอด มีรุ่นย่อยมากมาย สารพัดสี สารพัดลาย
ปัจจุบัน ไทโค ควบรวมเป็นแผนกหนึ่งในฟิชเชอร์-ไพร้ซ์ ของ แมทเทล (Mattel ) ก็ยังคงผลิตโมเดลนี้อยู่
โทมี วิวเวอร์ (TOMY Viewer)
พ.ศ. 2525-2528 (1982-1985)
บริษัท โทมี่ ซื้อสิทธิ์จาก VM International ไปผลิตขายในญี่ปุ่น โดยใช้รุ่น แอล มาตรฐานสีแดง-ก้านพลาสติกสีส้ม และ กล้องสีดำ ก้านสีแดง มีโลโก้ Tomy ปัมป์นูนบนตัวกล้อง บรรจุแพ็คขายเป็นเซ็ท พร้อมรีลสามแผ่น
ชุดครบรอบ 65 ปี
พ.ศ. 2547 (2004)
เฟซ วิวเวอร์ (Face Viewer)
ทำเฉพาะส่วนใบหน้าตัวคาแร็คเตอร์ ติดประกอบทับบอดี้ฝาหลัง (ชิ้นส่วนรับแสง)
กาฟ ทอล์คกิ้ง 1984 (Talking II)
พ.ศ. 2527(1984) ผลิตโดย กาฟ
ชื่อรุ่นยังคงใช้คำว่า ทอล์คกิ้ง แต่ปรับปรุงระบบใหม่ไม่เหมือนรุ่นแรก แผ่นรีลภาพและแผ่นเสียงวางเรียงกันแนวดิ่งบนแผ่นคาร์ทริดจ์ เสียงออกทางลำโพงในตัว หรือเสียบหูฟัง ปรับความดังของเสียงได้ ระบบการใช้งานดีขึ้น แต่ก็มีเสียง "บี๊บ" เตือนบ่อยครั้งจนกลายเป็นรบกวน ตัวเครื่องสีขาว ปุ่มกดสีแดง ใช้ไฟ 6V ได้ทั้งจากถ่าน หรือหม้อแปลง
โมเดล เอ็ม (M)
พ.ศ. 2529-2533 (1986-1990)
โมเดล เอ็น (N)
พ.ศ. 2535-2541 (1992-1998)
รุ่นฟักทอง เป็นรุ่นเดียวที่รับแสงได้ 2 ระบบ คือส่องดูกับแหล่งกำเนิดแสงภายนอกแบบปกติ หรือใช้แหล่งกำเนิดแสงจากหลอดไฟใส่ถ่านในตัวกล้อง สีหลักคือ สีส้มแดง ผลิตโดย ไทโค ทอย
ตำบลครบุรี
ครบุรี เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลไทรโยง-ไชยวาล และ องค์การบริหารส่วนตำบลครบุรี
วิว-มาสเตอร์
ไทโค ทอล์คกิ้ง 1997 (Talking III)
ผลิตโดยไทโค (แมทเทล) ใช้ชื่อว่า ทอล์คกิ้ง เป็นรุ่นที่สาม แต่ระบบไม่เหมือนกับสองรุ่นแรก เพราะมีไมโครชิปที่ฝังในกล้องเพื่อเล่นไฟล์เสียงแบบดิจิตอลแท้ ต้องใช้กับตลับคาร์ทริดจ์ทำขึ้นเฉพาะ ดูภาพสามมิติได้ 16 ภาพ (กล้องรุ่นนี้ไม่สามารถเล่นแผ่นรีลแบบปกติ) ใส่ถ่าน AA 3 ก้อน ตัวเครื่องทรงแนวนอนสีแดง-ขาว-ดำ รับแสงจากด้านบน รุ่นนี้มักผลิตเพื่อโปรโมทแอนิเมชันหรือภาพยนตร์ เช่น แบทแมน (The Adventures of Batman & Robin 1993) พ.ศ. 2536, จูราสสิค พาร์ค 3 เดอะ ลอสต์ เวิลด์ พ.ศ. 2544(2001) (ดูภาพกล่องด้านหน้า-หลัง ) ด้านหน้าแพ็คพิมพ์ Tyco ส่วนด้านหลังพิมพ์ Mattel
ตำบลครบุรี
การปกครองส่วนท้องถิ่น
พื้นที่ของตำบลครบุรี อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
วิว-มาสเตอร์
เวอร์ชวล วิวเวอร์ (Virtual Viewer)
พ.ศ. 2541-ปัจจุบัน (1998-)
บอดี้ทรงลูกรักบี้ แผ่นรับแสงรูปรีผิวฝ้าขุ่น ตีโป่งโค้งเป็นชิ้นเดียว เลนส์ตาเพิ่มกำลังขยายสูง มองเห็นภาพใหญ่กว่าทุกรุ่น แต่ก็มีปัญหาเรื่องคุณภาพของเลนส์ที่ให้ภาพผิดเพี้ยน และมีสีเหลือบฟ้าตามขอบ ถูกนำไปจัดชุดส่งเสริมการขายติดแบรนด์อื่นมากมาย ตัวกล้องมีสีหลากหลาย และแบบ สีใส (see-through) อีก 4 สี (ในภาพตัวอย่างเป็นสีชมพูใส) ผลิตโดย ฟิชเชอร์-ไพรซ์ (Fisher-Price) ชิ้นฝาหน้าตรงร่องจมูกมีตัวนูน แมทเทล 1998 ผลิตใน เม็กซิโก
กล้องส่องทางไกล/ดูภาพสามมิติ
Convertible binocular/stereoscope พ.ศ. 2541-2543 (1998-2000)
ด้วยการหมุนสวิชทางซ้ายมือเพื่อพับ-ยกกระจกเงา ก็จะเลือกใช้เป็นกล้องดูภาพสามมิติ หรือกล้องส่องทางไกลแบบสองตา คุณภาพเลนส์ส่องทางไกลระดับของเด็กเล่นยังไม่ค่อยคมชัดนัก มีกำลังขยาย 4 เท่า เส้นผ่านศูนย์กลางของเลนส์วัตถุขนาด 12 มิลลิเมตร (4X12, 104.5 ม. @ 1000 ม.) ปรับเลื่อนความห่างของเลนส์ตาได้, แผ่นรีลวางตัวแนวนอนอยู่ทางด้านบน ฝาครอบเป็นแบบใส และพิมพ์ลายเส้นรูปแผนที่โลก ทำผิวบางส่วนฝ้าเพื่อช่วยกระเจิงแสงตรงช่องรับแสง การใส่แผ่นรีลต้องสอดเข้าจากด้านใกล้ตัว และหงายคำบรรยายภาพขึ้น แสงจากด้านบนจะสะท้อนกระจกเงามาที่เลนส์ตาอีกที ออกแบบโดย Jeffrey J. Miller, Peter F. Reile, Stephen D. Fantone มีหลายสี และมักขายเป็นชุดเซ็ตพร้อมแผ่นรีลร่วมกับสินค้าอื่น เช่น ภาพยนตร์ ทอย สตอรี่ ภาค 3 (Toy Story 3) หรือเป็นแผ่นสารคดีร่วมกับ ดิสคัฟเวอรี่ แชนแนล ใช้ชื่อบนแพ็คเกจว่า Discovery Channel View-Master Binocular Viewer ผลิตโดยฟิชเชอร์-ไพร้ซ์
กล้องจุลทรรศน์/ดูภาพสามมิติ
Discovery Kids Microscope & 3D Viewer Kit
ดิสคัฟเวอรี่แชนแนล ออกชุดคิทรุ่นพิเศษ เป็นกล้องจุลทรรศน์ และสลับเป็นกล้องดูภาพสามมิติวิว-มาสเตอร์ รูปลักษณ์คล้าย VM รุ่นกล้องส่องทางไกลแล้วต่อขาวางจานใส่สิ่งของ กับตัวหมุนปรับระดับความสูงเลื่อนขึ้น-ลง บอดี้สีเขียวอ่อน-เหลือง-ม่วง เลนส์คุณภาพไม่ดีนัก กำลังขยาย 5X เน้นให้เด็กเล็กคุ้นเคยกับการใช้กล้องจุลทรรศน์ ส่องแมลงตัวเล็ก หรือผีเสื้อ ชุดคิทมาพร้อมแผ่นรีล Bug Micro-Adventure 3 แผ่น ผลิตโดย ฟิชเชอร์-ไพร้ซ์
โมเดล โอ (O) ฮอไรซันทอล วิวเวอร์
รูปร่างเหมือนกล้องส่องทางไกลแบบสองตา ออกแบบให้แผ่นรีลวางแนวนอนด้านบน ช่องสอดแผ่นรีลอยู่ด้านไกลตัว (ทิศตรงข้ามกับรุ่น กล้องส่องทางไกล/ดูภาพสามมิติ) และหงายคำบรรยายขึ้น แสงเข้าทางด้านบนแล้วจะสะท้อนกับกระจกหักมุมมาสู่เลนส์ตา ช่วยให้ภาพสว่างชัดเจนดี กดเปลี่ยนภาพด้วยนิ้วโป้งมือขวา มีกลไกทดเฟืองคันสับ ช่วยให้ระยะกดเลื่อนภาพสั้นลง
โมเดล โอ รุ่นแรกๆ จะมีถ้วยครอบตา (ฮู้ด) เป็นยางนิ่มๆ สีดำอีกชิ้น แต่รุ่นย่อยถัดมาก็ตัดออกแล้วเพิ่มตะขอแขวน (Hang clip) เพื่อแขวนโชว์ ณ จุดขาย (ประหยัดค่าทำแพ็คเกจกระดาษ) มีสารพัดสีสัน และมักจัดขายเป็นกิฟต์เซ็ท พร้อมแผ่นรีล ผลิตโดยฟิชเชอร์-ไพร้ซ์
ซุปเปอร์ ซาวด์ (Super Sounds)
พ.ศ. 2548 (2005, 2014)
คล้ายโมเดลโอ วางแผ่นรีลแนวนอนด้านบนเหมือนกัน แต่เพิ่มชิป (chip)เสียงฝังไว้ในตัวกล้องสีเงิน สล็อตสำหรับเสียบตลับคาร์ทริดจ์เสียง(และแผ่นรีล)อยู่ทางด้านไกลตัว ตลับเสียงออกแบบให้เป็นส่วนหนึ่งติดอยู่กับตลับเก็บรีล เสียงออกทางลำโพงสีส้มตัวเดียวทางซ้ายสัมพันธ์กับการกดเลื่อนรีลแต่ละภาพ มีปุ่มสีส้มกดเพื่อเล่นไฟล์เสียงซ้ำ มีสวิชเลื่อนเพื่อปิด-เปิด-เพิ่มความดังเสียงอยู่ด้านข้าง รุ่นนี้จะแถมแผ่นตัวอย่างมาให้ 1 แผ่น ถ่าน AAA 2 ก้อน พร้อมฝังไฟล์เสียงตัวอย่างไว้ในกล้องเลย ผลิตโดยฟิชเชอร์-ไพร้ซ์
Learning 3D Viewer with Sounds
รุ่นเฉพาะของ ดิสคัฟเวอรี่ แชนแนล (Discovery Channel) ตัวเครื่องเป็นทรงแนวตั้งสีม่วง ใช้ตลับเสียงเหมือนกับซุปเปอร์ ซาวด์ แต่เสียบแนวดิ่งด้านบน แผ่นรีลก็เสียบด้านบน(คล้ายรุ่นมาตรฐานทั่วไป) ผิวฝาหลังผิวกึ่งฝ้ากึ่งใส มีลายเส้นแผนที่โลก พร้อมโลโก้ Discovery Channel ปุ่มคันสับเลื่อนภาพสีเขียวอ่อน ปุ่มกดฟังเสียงซ้ำสีส้ม โดยฟิชเชอร์-ไพร้ซ์ (ฝาหน้ากล้อง มีตัวนูน คำว่า แมทเทล 2007 ผลิตในจีน)
ไอแม็กซ์ เอ๊กซพีเรียนซ์ พ้อคเก็ต
ตัวกล้องจับถือดูแนวนอน ขนาดเล็กกระทัดรัด ภายในมีภาพสามมิติ 18 ภาพ ผลิตโดย ฟิชเชอร์-ไพรซ์ (Fisher-Price)
แฮรี่ พอตเตอร์ (Harry Potter)
พ.ศ. 2544 (2001)
ทำเฉพาะเพื่อโปรโมตภาพยนตร์แฮรี่ พอตเตอร์ ภาคแรก ไม่ได้ใช้รีลวงกลม แต่ใช้เปลี่ยนการ์ดภาพทีละแผ่น การ์ดมีทั้งหมดประมาณ 60 ใบ (ปัจจุบันก็ยังออกไม่ครบ) ด้านหลังของการ์ดเมื่อนำมาวางเรียงเข้าด้วยกันจะได้รูปภาพขนาดใหญ่ ผลิตโดย ฟิชเชอร์-ไพรซ์ (Fisher-Price)
เวอร์ชวล รีอาลลิตี้ (Virtual Reality 2015)
พ.ศ. 2558-ปัจจุบัน
กล้องดู สภาพสามมิติรอบตัวเสมือนจริง ต้องใช้ร่วมกับ สมาร์ตโฟน ที่มีกล้องหน้า, เซนเซอร์ตรวจจับการหมุนการเอียง และติดตั้ง app
กุมภาพันธ์ พ.ศ. 2558(2015) แมทเทล ประกาศความร่วมมือกับ กูเกิล (Google) ทำผลิตภัณฑ์ View-Master Viewer DLX โดยใช้เทคโนโลยีสมัยใหม่อย่างเวอร์ชวลรีอาลลิตี้ ของกูเกิ้ลการ์ดบอร์ด (Google Cardboard VR) ดูภาพเคลื่อนไหวสามมิติบนสมาร์ตโฟน และส่องดูแอนิเมชันแบบอ๊อกเมนเต็ดรีอาลริตี้ โดยใช้กล้องส่องไปที่แผ่นพรีวิวรีล วางจำหน่ายช่วงปลายปี พ.ศ. 2558
ปลายปี พ.ศ. 2559(2016) กำลังจะวางจำหน่าย Mattel View-Master VR 2.0 ปรับปรุงจากรุ่นแรก ให้รองรับสมาร์ตโฟนขนาดเล็กได้เพิ่มขึ้น ปรับระยะสายตาได้ เสียบหูฟังได้ ฯลฯ
เครื่องฉายสไลด์โดย ซอว์เยอร์ส และ กาฟ
เป็นโปรเจกต์เตอร์รุ่นเดียวที่ฉายภาพสามมิติ โดยต้องฉายบน ฉากรับภาพผิวเมตัลลิคทำขึ้นพิเศษ และต้องสวมแว่นตาแบบโพลาไรซ์พิเศษ
ออกในช่วงทศวรรษ ~1970 ตัวเครื่องสีเขียวสด ใช้เล่นแผ่น ทอล์คกิ้ง (Talking I)
ไทโค โชว์บีม
(Tyco Show Beam Cartoon Projector 1990)
รูปร่างเหมือนกระบอกไฟฉาย ต้องใช้ตลับฟิล์มภาพยนตร์ทำขึ้นเฉพาะ มีสีแดง-ดำ, เหลือง-ฟ้า, สีแสด ชื่อนักประดิษฐ์บนสิทธิบัตรคือ Vitolds Laizans, John J. Richardson
ไทโค ซุเปอร์-โชว์
(Tyco Super-Show Battery Projector) ผลิตในปี พ.ศ. 2535-2538(1992-1995)
รูปร่างเหมือนกระบอกไฟฉาย สีฟ้า-เหลือง ใส่แผ่นรีลวิวมาสเตอร์มาตรฐาน ภาพไม่เป็น 3 มิติ, หมุนปรับโฟกัสที่ปลายกระบอก ใส่ถ่านขนาด "D" 2 ก้อน ถ้าเป็นห้องมืดฉายภาพใหญ่ 25x25 ซม. ก็ยังดูชัด
มี บอดี้สีน้ำเงิน ปุ่มเลื่อนภาพสีเหลือง, บอดี้สีฟ้า ปุ่มเลื่อนภาพสีเหลือง และ บอดี้สีม่วง ปุ่มเลื่อนภาพสีขาว พ.ศ. 2538(1995)
Show & Tell Projector (1998-2003)
หน้าตาเหมือนเตารีดรีดผ้า รุ่นบอดี้สีน้ำเงิน ปุ่มเลื่อนสไลด์สีแดง ปีพ.ศ. 2541(1998) ผลิตในเม็กซิโก พิมพ์อักษร แมทเทล, บอดี้สีฟ้า ปุ่มเลื่อนสไลด์สีส้ม ปีพ.ศ. 2546(2003)
Telescope and Lighted Projector 1999
ร่วมกับ ดิสคัฟเวอรี่แชนแนล ทำกล้องดูดาวแบบตาเดียว (ลำกล้องยาว 15 นิ้ว) สีเหลือง และใช้ฉายสไลด์ได้ด้วย ใส่ถ่านไซส์ C 4 ก้อน (ภาพไม่สามมิติ)
Discovery Learning projector with sounds
มีรีโมทคอนโทรล เครื่องสีส้ม-แดง-ม่วง-เงิน ผลิตโดย ฟิชเชอร์-ไพร้ซ์
เครื่องฉายสไลด์ออกจอหลัง
ช่วงต้นทศวรรษ 1970 (~พ.ศ. 2513)
กล้องถ่ายรูปวิว-มาสเตอร์
เป็นกล้องถ่ายรูประบบสามมิติ (Stereo Camera) เมื่อกดชัตเตอร์จะได้ภาพสองภาพ มีเลนส์รับภาพ2ชุด บันทึกลงฟิล์มสไลด์35 สำหรับคนที่ต้องการถ่ายทำภาพสามมิติด้วยตัวเอง ซอว์เยอร์สจ้าง Stereocraft Engineering Co. ผลิต มีเพียงสองรุ่น
วิว-มาสเตอร์ เพอซันนอล สเตอริโอ
(View-Master Personal Stereo Camera) พ.ศ. 2495 (1952)
วิว-มาสเตอร์ มาร์ค ทู
(VM MKII camera) พ.ศ. 2505 (1962) ใช้เลนส์ของ โรเด็นสต็อก (Rodenstock Trinar 1:2.8/20mm)
ซอว์เยอร์ส ฟิล์ม คัตเตอร์
ใช้สำหรับตัดฟิล์ม พร้อมคู่มือวิธีการสอดแผ่นสไลด์เข้าไปในรีล
GAF Movie Viewer
(Double-Vue Movie Player) ตัวเครื่องสีฟ้า พิมพ์คำว่า GAF View-master Movie Viewer ใส่ถ่าน AA หนึ่งก้อน, เล่นฟิล์มภาพเคลื่อนไหวหนังใบ้ไม่มีเสียง ด้วยการเสียบ คาร์ทริดจ์-ตลับฟิล์ม (cartridge) ตลับนึงมีสองด้าน ด้านละเรื่อง ชื่อนักประดิษฐ์บนสิทธิบัตรคือ Alan G. Lewis บนแพ็คเกจเวอร์ชันฝรั่งเศส มีพิมพ์คำว่า CineMaster
อ้างอิง
พิมพ์ครั้งที่ 2 – กันยา 2552 ISBN 978-616-508-008-8 สำนักพิมพ์ แสงดาว
หนังสือกรีด
thumb|upright|ภาพวาดการกรีดหนังสือ Kineograph (พ.ศ. 2429) thumb|upright|หนังสือกรีด แสดงภาพ[[ม้ากำลังวิ่ง]]
หนังสือกรีด (flip book) เป็นหนังสือภาพซึ่งออกแบบไว้เป็นพิเศษ ให้สามารถแสดงภาพเคลื่อนไหวได้เมื่อผู้อ่านทำการพลิกหน้าหนังสือไปเรื่อยๆ อย่างรวดเร็ว หรือเปิดด้วยการกรีดตัวเล่มโดยงอหนังสือแล้วค่อยๆ เลื่อนนิ้วออกจากด้านที่หนังสือเปิด เพื่อให้แต่ละหน้ากระเด้งเปิดต่อๆ กัน
หนังสือกรีด มักจะออกแบบเป็นหนังสือเล่มเล็ก โดยแต่ละหน้าในหนังสือจะเป็นภาพซึ่งแตกต่างกับหน้าก่อนหน้าไปเล็กน้อย ทำให้เมื่อเปิดหน้าต่อๆ กันอย่างรวดเร็ว จะเห็นภาพเป็นภาพเคลื่อนไหว, และบางครั้งหนังสือหรือนิตยสารปกติ จะสามารถออกแบบไว้พิเศษให้มีภาพเคลื่อนไหวในแบบเดียวกันแทรกอยู่ในรูปของภาพพื้นหลัง แถบภาพด้านติดกับขอบนอก หรือมุมของหน้าได้ด้วย
เก่อ หลาน
เก่อ หลาน (Grace Chang) นักแสดงและนักร้องชาวจีน เป็นนักแสดงในสังกัดโมชันพิกเจอร์แอนด์เจเนอรัลอินเวสต์เมนต์ (MP & GI) ของฮ่องกง
ประวัติ
ชื่อจริงว่า จาง อวี้ฟาง เป็นชาวเมืองไห่หนิง (海寧) มณฑลเจ้อเจียง (浙江) เกิดที่เมืองหนานจิง แต่มาเติบโตที่เซี่ยงไฮ้ (上海) และได้ย้ายมาอยู่ฮ่องกงพร้อมกับครอบครัวตั้งแต่อายุ 15 ปี
ผลงาน
อายุ 31 ปี ออกจากวงการแสดง แต่ยังร้องเพลงประกอบภาพยนตร์อยู่เบื้องหลัง
ดาราในภาพยนตร์ไทย เรื่อง หงษ์หยก (2499) ของ เนรมิตภาพยนตร์ กำกับโดยครูเนรมิต ดาราในเรื่อง คือวิไลวรรณ วัฒนพานิช, สุรสิทธิ์ สัตยวงศ์, ส.อาสนจินดา, เสน่ห์ โกมารชุน, ล้อต๊อก ฉายที่โรงหนังกรุงเกษม และได้ร้องเพลงประกอบเนื้อภาษาไทยไว้ ชื่อรักแรมไกล (สง่า อารัมภีร - ชาลี อินทรวิจิตร), ไม่เคยรักใครเท่าเธอ (ชาลี อินทรวิจิตร) และเพลง ชีวิตฉันขาดเธอไม่ได้ (สง่า อารัมภีร - เหยา หมิ่น (姚敏)) โดยนำทำนองมาจากเพลงจีน "เสียงระฆังที่ลานวัด" (廟院鐘聲) ซึ่งเป็นเพลงประกอบภาพยนตร์เรื่อง แอร์โฮสเตสสาว (空中小姐) ในปี พ.ศ. 2502 ซึ่งเก่อ หลาน ร้องเพลงประกอบและแสดงนำ
หนุ่มเย็บผ้ากับสาวนักคอสเพลย์
หนุ่มเย็บผ้ากับสาวนักคอสเพลย์ เป็นซีรีส์มังงะญี่ปุ่น เขียนเรื่องและวาดภาพโดยชินอิจิ ฟูกูดะ เริ่มตีพิมพ์ในนิตยสาร Young Gangan ของบริษัทสแควร์เอนิกซ์ตั้งแต่เดือนมกราคม พ.ศ. 2561 และรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 8 เมื่อเดือนตุลาคม พ.ศ. 2564 ได้รับการดัดแปลงเป็นซีรีส์อนิเมะโทรทัศน์โดยสตูดิโอโคลเวอร์เวิกส์ เริ่มออกอากาศตั้งแต่เดือนมกราคมถึงเดือนมีนาคม พ.ศ. 2565 ส่วนฤดูกาลที่ 2 มีการประกาศแล้ว
ซาอุล อัลบาเรซ
ซาอุล อัลบาเรซ (Saúl Álvarez) มีชื่อเต็มว่า ซานโตส ซาอุล อัลบาเรซ บาร์รากัน (Santos Saúl Álvarez Barragán) เป็นนักมวยสากลชาวเม็กซิโก ที่ครองแชมป์โลกได้ถึง 4 รุ่น และเป็นนักมวยสากลชาวเม็กซิโกคนแรกที่สามารถครองแชมป์โลกในรุ่นไลท์เฮฟวีเวท ปัจจุบัน​เป็นแชมป์โลก WBA, WBC, WBO,IBF และเดอะริง รุ่นซูเปอร์มิดเดิลเวท
เกี๊ยว
เกี๊ยว (wonton wantan wanton หรือ wuntun) ภาษาจีนกวางตุ้งเรียก หวั่นทั้น (雲吞 หรือ 餛飩, wan4 tan1) เป็นอาหารว่างแบบหนึ่งของจีน
การเตรียม
เกี๊ยวทำจากแป้งที่มีส่วนผสมของแป้งสาลี ไข่ น้ำแล้วเกลือ นวดให้เข้ากันล้วตัดเป็นแผ่นสี่เหลี่ยม ใส่ใส้ตรงกลางกลางแล้วห่อให้เป็นรูปร่างตามต้องการ  ไส้ที่นิยมคือหมูบดและกุ้งบด โดยผสมแป้งเล็กน้อยเพื่อช่วยให้ยึดกันดี ปรุงรสด้วยเกลือ เครื่องเทศ ใส่กระเทียมหรือต้นหอมสับ ทำให้สุกโดยการนึ่ง หรือกินกับน้ำซุปแบบก๋วยเตี๋ยวเรียกเกี๊ยวน้ำ
สถานีเกอลานาจายา
สถานีเกอลานาจายา เป็นสถานีรถไฟฟ้าปลายทางของรถไฟฟ้ารางเบา สายเกอลานาจายา ตั้งอยู่ทางด้านทิศใต้ของทางพิเศษดามันซรา-ปูชง (LDP) ระหว่างทางออกที่ 1108 และทางออกที่ 1109 และมีสะพานลอยข้ามทางพิเศษ สถานีเกอลานาจายา เป็นหนึ่งในห้าสถานีของสาย ที่ตั้งอยู่ในเมืองเปอตาลิงจายา
แผนผังสถานี
สถานีเกอลานาจายา มีลักษณะคล้ายกับสถานีอื่น ๆ ของสาย หลังคาออกแบบโดยใช้สถาปัตยกรรมแบบ กัมปุง มีสะพานลอยข้ามทางพิเศษดามันซรา-ปูชง และมีทางเดินเชื่อมกับอาคารใกล้เคียง
รถโดยสารประจำทาง
นอกจากจะเป็นสถานีรถไฟฟ้าแล้ว สถานีเกอลานาจายา ยังเป็นสถานีรถโดยสารขนาดใหญ่แห่งหนึ่งในเมืองเปอตาลิงจายา โดยจะตั้งอยู่ทางทิศเหนือของทางพิเศษดามันซารา-ปูชง และมีสะพานลอยเชื่อมกับสถานีรถไฟฟ้า
อดาเอซ โยโบ
อดาเอซ โยโบ (Adaeze Yobo; ชื่อแรกเกิด อดาเอซ สเตฟานี ชิเอนเย อิกเว Adaeze Stephanie Chinenye Igwe) เป็นอดีตสาวที่สวยที่สุดในไนจีเรีย และเป็นลูกสาวของอดีตนักฟุตบอลที่มีชื่อว่า จอห์น ฟาชานู
ระหว่างที่เธอดำรงตำแหน่ง โยโบได้จัดตั้งองค์กรการกุศลของเธอเองโดยมีชื่อว่า มูลนิธิอดาเอซ อิกเว ซึ่งเป็นองค์กรที่สร้างความตระหนักในด้านโรคเอดส์และมะเร็งเต้านม และจัดตั้งกองทุนที่เกี่ยวข้องกับสาเหตุที่คล้ายกัน รวมทั้งมาลาเรียและวัณโรค ภารกิจขององค์กรคือ "การสร้างและเพิ่มการเข้าถึง ตลอดจนโอกาสสำหรับเยาวชนและชุมชนไนจีเรีย สำหรับที่พวกเขาอาศัยอยู่ และทำในสิ่งท้าทายในส่วนเกี่ยวข้องด้านสุขภาพกับการพัฒนาที่ยั่งยืน"  ตั้งแต่เธอออกจากมหาวิทยาลัยอาบูจา เธอก็ได้เริ่มในหลักสูตรการสื่อสาร ที่นิวยอร์กฟิล์มอคาเดมี
ใน ค.ศ. 2010 โยโบได้แต่งงานกับนักฟุตบอลสโมสรเฟเนร์บาห์เช ที่มีชื่อว่า โจเซฟ โยโบ ในพิธีที่จัดขึ้นช่วงเที่ยงคืนในเมืองโจสภายหลังจากที่มีการเกี้ยวพาราสีแบบสั้นๆ และตอนนี้ทั้งคู่ก็ได้ให้กำเนิดลูกคนแรกของพวกเขา
ใน ค.ศ. 2011 โยโบได้รับการจัดให้อยู่ในอันดับที่ 92 จากรายชื่อ 101 ภรรยาและแฟนของนักฟุตบอลที่เซ็กซี่ที่สุด ที่ได้รับการรวบรวมโดย บลีชเชอร์รีพอร์ท
ดมีตรี เมดเวเดฟ
ดมีตรี อะนาตอลเยวิช เมดเวเดฟ (Dmitry Anatolyevich Medvedev) เป็นรองประธานสภาความมั่นคงรัสเซีย อดีตนายกรัฐมนตรีรัสเซียคนที่ 10 และอดีตประธานาธิบดีรัสเซียระหว่างปี 2008 ถึง 2012
เมดเวเดฟเกิดในครอบครัวนักวิชาการของโซเวียตในนครเลนินกราด จบการศึกษาด้วยกฎหมายจากมหาวิทยาลัยเลนินกราดในปี 1987 และสำเร็จปริญญานิพนธ์ในปี 1990 และเข้าทำงานเป็นอาจารย์ในมหาวิทยาลัยที่เขาจบมา ซึ่งปัจจุบันได้เปลี่ยนชื่อเป็นมหาวิทยาลัยเซนต์ปีเตอส์เบิร์ก เขาสอนในวิชากฎหมายพลเรือนและโรมันจนถึงปี 1999 เขาเริ่มงานการเมืองครั้งแรกในฐานะผู้จักการการเลือกตั้ง และได้เป็นที่ปรึกษานายกเทศมนตรีเซนต์ปีเตอส์เบิร์ก ซึ่งที่นั่นทำให้เขาได้รู้จักและกลายเป็นเพื่อนกับวลาดีมีร์ ปูติน
ในเดือนพฤศจิกายน 1999 เมดเวเดฟได้เข้าทำงานในฝ่ายบริหารของประธานาธิบดีรัสเซีย และในปี 2000 ได้ดำรงตำแหน่งเป็นรองเสนาธิการเครมลิน ในการเลือกตั้งประธานาธิบดีในปี 2000 เขาได้เป็นฝ่ายหาเสียงของปูติน และในวาระการดำรงตำแหน่งที่สองของประธานาธิบดีปูตินในเดือนพฤศจิกายน 2005 เขาก็ได้รับการแต่งตั้งเป็นรองนายกรัฐมนตรีคนที่หนึ่ง รับผิดชอบฝ่ายสังคมและสวัสดิการ และยังเป็นประธานกรรมการบริษัทก็ซพรอม รัฐวิสาหกิจยักษ์ใหญ่ของรัสเซียอีกด้วย และดำรงตำแหน่งจนถึงปี 2008
เมื่อประธานาธิบดีปูตินดำรงตำแหน่งครบสองวาระในปี 2008 ด้วยข้อจำกัดทางรัฐธรรมนูญทำให้ปูตินตัดสินใจส่งเมดเวเดฟเข้าชิงตำแหน่งประธานาธิบดี ด้วยการสนับสนุนจากฐานเสียงของปูตินทำให้เมดเวเดฟชนะเลือกตั้งด้วยเสียงกว่า 70.28% ของจำนวนผู้ลงคะแนน เมื่อเขาดำรงตำแหน่งประธานาธิบดี เขาก็แต่งตั้งปูตินเป็นนายกรัฐมนตรี ตัวเมดเวเดฟถูกมองว่าเป็นเสมือนหุ่นเชิดของปูติน เมื่อเมดเวเดฟดำรงตำแหน่งครบวาระในปี 2012 ปูตินก็กลับมาลงสมัครชิงตำแหน่งประธานาธิบดีและได้รับเลือกตั้งอีกครั้ง เมื่อปูตินเป็นประธานาธิบดีครั้งที่สองแล้ว ก็ตั้งเมดเวเดฟเป็นนายกรัฐมนตรี จึงถูกสื่อเรียกการเข้ารับตำแหน่งของทั้งสองในครั้งนั้นว่าเป็น "การสลับตำแหน่ง"
ตำบลบ้านต้อง
บ้านต้อง เป็นตำบลในอำเภอเซกา จังหวัดบึงกาฬ ณ พ.ศ. 2563 ตำบลนี้มีประชากร 11,438 คน แบ่งออกเป็น 15 หมู่บ้าน
วอลเลย์บอลชายชิงแชมป์แอฟริกา 2013
วอลเลย์บอลชายชิงแชมป์แอฟริกา 2013 (2013 African Men's Volleyball Championship) เป็นครั้งที่ 19 วอลเลย์บอลชิงแชมป์แอฟริกาจัดขึ้นโดยสมาคมวอลเลย์บอลแอฟริกา จะจัดขึ้นในซูสส์, ตูนิเซีย ระหว่างวันที่ 22-27 กันยายน, 2013
การย้อมสีกรัม
การย้อมสีกรัม (Gram staining) เป็นวิธีการหนึ่งในการจำแนกชนิดของแบคทีเรีย สามารถแบ่งได้เป็น 2 กลุ่มใหญ่ ๆ คือ แบคทีเรียกรัมบวกและแบคทีเรียกรัมลบ ชื่อนี้มาจากแฮนส์ เครสแจน กรัม นักวิทยาแบคทีเรียชาวเดนมาร์ก ซึ่งเป็นผู้พัฒนาเทคนิกนี้
การย้อมสีกรัมจำแนกชนิดแบคทีเรียได้จากความแตกต่างของคุณสมบัติทางเคมีและฟิสิกส์ของผนังเซลล์ โดยเฉพาะการมีเปปติโดไกลแคน ซึ่งจะพบเป็นชั้นหนาในแบคทีเรียกรัมบวก ในการย้อมสีกรัม แบคทีเรียกรัมบวกจะสามารถรักษาสีน้ำเงินของสีย้อมคริสตัลไวโอเลตเอาไว้ได้ ในขณะที่แบคทีเรียกรัมลบจะสูญเสียสีนี้ไปในขั้นตอนการล้าง และจะติดสีแดงเมื่อย้อมด้วยสีเคาน์เตอร์สเตน เช่น ซาฟรานิน หรือฟุคซีน
ตำบลครบุรีใต้
ครบุรีใต้ เป็นตำบลหนึ่งในอำเภอครบุรี จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลตำบลไทรโยง-ไชยวาล และ เทศบาลตำบลครบุรีใต้
การปกครองส่วนท้องถิ่น
พื้นที่ของตำบลครบุรีใต้ อยู่ในความรับผิดชอบองค์การปกครองส่วนท้องถิ่น 2 หน่วยงาน คือ
ธิดาฮิเมตาตาไรซูซุ
ธิดาฮิเมตาตาไรซูซุ (ヒメタタライスズヒメ (Himetataraisuzuhime); ? — ?) หรือ ธิดาอิซูเกโยริ (ヒメタタライスケヨリヒメ (Isukeyorihime)) จักรพรรดินีองค์แรกของญี่ปุ่นโดยเป็นจักรพรรดินีหรือโคโงในจักรพรรดิจิมมุ ปฐมจักรพรรดิของญี่ปุ่นและเป็นพระราชมารดาในจักรพรรดิซูอิเซ จักรพรรดิองค์ที่ 2
ต่อมาเมื่อพระสวามีเสด็จสวรรคตพระนางก็กลายเป็นพระชายาของ เจ้าชายทางิชิมิมิ พระราชโอรสองค์ใหญ่ในจักรพรรดิจิมมุ
โตโยต้า ลีกคัพ รอบคัดเลือก 2554
ฟุตบอล "โตโยต้า ลีกคัพ 2554" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย โดยรอบคัดเลือกเปิดรับสมัครสโมสร จาก ลีกภูมิภาค ดิวิชั่น 2 ซึ่งจัดการแข่งขันแบ่งตามภูมิภาค โดยที่  ธัญบุรี อาร์เอ ยูไนเต็ด, ตาก และ มหาสารคาม ยูไนเต็ด เป็นสโมสรที่จับสลากได้เข้ารอบแรก(64 ทีม)
ระบบการแข่งขัน
ทำการจับสลากวันที่ 12 พฤษภาคม
รอบคัดเลือกรอบสอง
สโมสรที่จับสลากได้เข้ารอบ 64 ทีม
รายชื่อโรงพยาบาลเอกชนในประเทศไทย
เป็นโรงพยาบาลที่จัดตั้งโดยเอกชน มีทั้งที่เป็นบริษัทจำกัด และบริษัทมหาชน จำกัดด้วย โรงพยาบาลเอกชนบางแห่งเป็นโรงพยาบาลเฉพาะด้าน เช่น โรงพยาบาลทางด้านโรคตา โรงพยาบาลทันตกรรม โรงพยาบาลที่เน้นทางด้านแม่และเด็ก โรงพยาบาลที่เน้นความสวยความงามและศัลยกรรม เป็นต้น บางแห่งก็มีมากกว่าหนึ่งแห่งในกลุ่มบริษัทเดียวกัน ตัวอย่างของโรงพยาบาลเอกชน มีดังนี้
กรุงเทพดุสิตเวชการ
กลุ่มโรงพยาบาลกรุงเทพ
กลุ่มโรงพยาบาลสมิติเวช
กลุ่มโรงพยาบาลพญาไท
กลุ่มโรงพยาบาลเปาโล
โรงพยาบาลบีเอ็นเอช
กลุ่มโรงพยาบาลท้องถิ่น โรงพยาบาลสิโรรส ยะลา
บางกอก เชน ฮอสปิทอล
กลุ่มโรงพยาบาลเกษมราษฎร์
กลุ่มโรงพยาบาลเกษมราษฎร์ อินเตอร์เนชั่นแนล
กลุ่มโรงพยาบาลเวิลด์เมดิคอล
กลุ่มโรงพยาบาลการุญเวช
วัดเขาสูงแจ่มฟ้า
วัดเขาสูงแจ่มฟ้าเริ่มก่อสร้างสำนักสงฆ์เมื่อ พ.ศ. 2522 ได้รับการแต่งตั้งประกาศวัดขึ้นทะเบียนในพระพุทธศาสนาแห่งชาติ เมื่อวันที่ 9 มีนาคม พ.ศ. 2558 โดยนายการุณ ปุญสิริ ดำเนินการขออนุญาตสร้างวัด มีพระครูวินัยธรเกียงไกร ติกุขวิริโย พงษ์ธนจิรายุส เป็นเจ้าอาวาสรูปแรกจนถึงปัจจุบัน วัดได้รับพระราชทานวิสุงคามสีมาเมื่อวันที่ 4 ธันวาคม พ.ศ. 2558 วัดได้ดำเนินการก่อสร้างอุโบสถเมื่อ พ.ศ. 2550 แล้วเสร็จ พ.ศ. 2559 รวมระยะเวลา 9 ปี
เล่อ ตี้
เล่อ ตี้ (Betty Loh Ti) นักแสดงหญิงชาวจีน ผู้ได้รับฉายา "Chinese Classic Beauty" เป็นตัวแทนความงามแบบหญิงสาวจีนโบราณ จากบทบาทในภาพยนตร์ย้อนยุคหลายเรื่อง โดยเฉพาะเรื่อง วิญญาณรัก ปีศาจสาว (1960), ความฝันในหอแดง (1962) และ ม่านประเพณี (1963)
วัดเขาสูงแจ่มฟ้า
ปูชนียวัตถุและสิ่งศักดิ์สิทธิ์ที่สำคัญ มีพระพุทธรูปองค์ดำปฏิหาริย์ พระประธาน พระพุทธไสยาสน์ พระนอนองค์ใหญ่ หลวงปู่ทวด พระพิฆเนศ พระโพธิสัตว์กวนอิม และพญาธนบดีนาคราช วัดแห่งนี้ยังเป็นสถานที่ท่องเที่ยว ที่ตั้งอยู่บนจุดที่สูงที่สุดของอำเภอท่ามะกา มีสกายวอล์กยื่นออกไปชมทิวทัศน์ มีเสาโทริอิสีแดงแบบวัดญี่ปุ่นซึ่งนักท่องเที่ยวมักมาถ่ายรูปกัน
เล่อ ตี้
เล่อ ตี้ มีชื่อจริงว่า สวีจงอี้ เกิดที่เมืองผูตง จังหวัดเจียงซู  ปัจจุบันคือจังหวัดหนึ่งในเซี่ยงไฮ้
เล่อ ตี้ เป็นลูกกำพร้าตั้งแต่เล็กและได้รับการเลี้ยงดูโดยปู่และย่า เธอย้ายออกจากเซี่ยงไฮ้มาอาศัยที่ฮ่องกง ตั้งแต่อายุ 12 ปี และเริ่มอาชีพการแสดงตั้งแต่อายุ 15 ปี เธอจบมัธยมที่ฮ่องกง
เล่อ ตี้ มีผลงานแสดงทั้งสิ้น 44 เรื่อง ให้กับสามบริษัทภาพยนตร์ใหญ่ของฮ่องกง คือ เกรตวอลฟิล์มโปรดักชัน (1953–1958) ชอว์บราเดอส์ (1958–1964) และโมชันพิกเจอร์แอนด์เจเนอรัลอินเวสต์เมนต์ (1964–1968)
ผลงานสร้างชื่อให้แก่เธอ คือเรื่อง วิญญาณรัก ปีศาจสาว (倩女幽魂, Qiàn Nǚ Yōu Hún, The Enchanting Shadow หรือ โปเยโปโลเย) ในปี 1960 เป็นภาพยนตร์สีภาษาจีนกลางเรื่องแรก ที่เข้าร่วมประกวดในระดับนานาชาติ ในเทศกาลภาพยนตร์เมืองคานส์ และได้รับเลือกเป็นตัวแทนภาพยนตร์ฮ่องกง เสนอเข้าชิงรางวัลออสการ์ สาขาภาพยนตร์ภาษาต่างประเทศ
ผลงานทีมีชื่อเสียงอีกเรื่องหนึ่ง คือเรื่อง ม่านประเพณี (, The Love Eterne) ในปี 1963 ที่แสดงคู่กับ หลิน ปอ นักแสดงหญิงหน้าใหม่ที่รับบทเป็นชาย ภาพยนตร์ประสบความสำเร็จเป็นอย่างสูงในทวีปเอเชีย เธอได้รับรางวัลม้าทองคำ สาขานักแสดงนำหญิงยอดเยี่ยม ส่วนหลิน ปอ ได้รับรางวัลพิเศษสำหรับนักแสดงหญิงที่แต่งชายได้ดีที่สุด ซึ่งเป็นรางวัลพิเศษที่มีขึ้นเฉพาะการประกาศรางวัลครั้งนี้
เล่อ ตี้ แต่งงานกับเฉิน โฮ่ว (Peter Chen Ho) นักแสดงชาวฮ่องกง เมื่ออายุ 25 ปี ก่อนจะหย่าขาดกันใน 5 ปีต่อมา จากนั้นเธอมีอาการซึมเศร้าจนกระทั่งเสียชีวิตเนื่องจากการกินยานอนหลับเกินขนาด เมื่ออายุ 31 ปี
เจ้าชายกุสตาฟ ดยุกแห่งอัปป์ลันด์
เจ้าชายกุสตาฟ ดยุกแห่งอัปป์ลันด์ (Prince Gustaf, Duke of Uppland) เป็นพระราชปนัดดาบุญธรรมของจักพรรดินโปเลียนที่ 1 เเห่งฝรั่งเศส
พระประวัติ
เจ้าชายกุสตาฟ ทรงเป็นพระราชโอรสพระองค์ที่ 2 ใน พระเจ้าออสการ์ที่ 1 แห่งสวีเดน กับ โจเซฟีนแห่งเลาทช์เทนเบิร์ก สมเด็จพระราชินีแห่งสวีเดน ทรงเป็นพระราชอนุชาและพระบรมเชษฐาในพระมหากษัตริย์สวีเดน 2 พระองค์ คือ
ความสนพระทัยด้านดนตรี
เจ้าชายกุสตาฟ ทรงมีความสนพระทัยด้านดนตรีเป็นอย่างมาก ทรงใช้พระนามทางด้านดนตรีว่า Prins Gustaf พระนิพนธ์ประเภทเพลงของพระองค์รู้จักกดีคือเพลง Studentsången เป็นเพลงของนักศึกษา
รัชทายาทในการสืบบัลลังก์
เจ้าชายกุสตาฟทรงได้รับความไว้วางพระราชหฤทัยจากพระราชบิดาให้เป็นผู้สืบราชบัลลังก์ลำดับที่ 2 เมื่อปี ค.ศ. 1846
ปลด ปลดปรปักษ์ พิบูลภานุวัธน์
พลโท ปลด ปลดปรปักษ์ พิบูลภานุวัธน์ หรือ ขุนปลด ปรปักษ์ เป็นอดีต รัฐมนตรีที่ไม่ได้ประจำกระทรวง อดีตรัฐมนตรีช่วยว่าการกระทรวงกลาโหม ในรัฐบาลจอมพลแปลก พิบูลสงคราม อดีตสมาชิกสภาผู้แทนราษฎรจังหวัดพระนคร
ประวัติ
ปลด ปลดปรปักษ์ พิบูลภานุวัธน์ เป็นบุตรของนายฟื้น กับนางปุ่น ภาณุสะวะ เกิดเมื่อวันที่ 13 มิถุนายน พ.ศ. 2445 ที่อำเภอบ้านโป่ง จังหวัดราชบุรี เขาสมรสกับนางแอร่ม (สกุลเดิม ฉายอุไรกร) มีบุตรธิดา 6 คน
พล.ท.ปลด เข้ารับการศึกษาในโรงเรียนนายร้อยทหารบก เมื่อปี พ.ศ. 2461 ได้รับยศเป็นนายสิบตรีในกรมยุทธศึกษาทหารบก เมื่อปี พ.ศ. 2465 จนจบชั้นสูงสุดของโรงเรียนนายร้อยทหารบก ในปี พ.ศ. 2466 จึงเข้าประจำกรมทหารปืนใหญ่ที่ 1 รักษาพระองค์ จนได้เลื่อนยศและดำรงตำแหน่งสำคัญ อาทิ เจ้ากรมป้องกันต่อสู้อากาศยาน ผู้บังคับการมณฑลทหารบกที่ 1 ตำแหน่งสุดท้ายคือ ประจำกรมเสนาธิการทหาร อัตราพลตรี
ในปี พ.ศ. 2477 ได้รับแต่งตั้งเป็นสมาชิกสภาผู้แทนราษฎร ประเภทที่ 2 ในสภาผู้แทนราษฎรไทย ชุดที่ 1 และเป็นราชองครักษ์เวร ในปี พ.ศ. 2480 และได้รับแต่งตั้งเป็นสมาชิกสภาผู้แทนราษฎร ประเภทที่ 2 อีกสมัย ในปี พ.ศ. 2483 ในสภาผู้แทนราษฎรไทย ชุดที่ 3 และเป็นสมาชิกในพฤฒสภา พ.ศ. 2489
ในปี พ.ศ. 2492 ได้รับแต่งตั้งเป็นรัฐมนตรีที่ไม่ประจำกระทรวง และในปีต่อมาได้รับแต่งตั้งเป็นรัฐมนตรีช่วยว่าการกระทรวงกลาโหม และในปี พ.ศ. 2492 พล.ท.ปลด ได้รับเลือกตั้งเป็นสมาชิกสภาผู้แทนราษฎรจังหวัดพระนคร ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2492 และเป็นสมาชิกสภาผู้แทนราษฎรประเภทที่ 2 ในปี พ.ศ. 2494 รวมทั้งได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2495 จนกระทั่งถึงแก่อนิจกรรมในตำแหน่งดังกล่าว
พล.ท.ปลด เคยปฏิบัติราชการในการสงครามถึง 2 ครั้ง คือ สงครามอินโดจีน พ.ศ. 2483 และสงครามมหาเอเชียบูรพา พ.ศ. 2488
โรงพยาบาลตากสิน
โรงพยาบาลตากสิน เป็นโรงพยาบาลสังกัดสำนักการแพทย์ กรุงเทพมหานคร ตั้งอยู่เลขที่ 543 ถนนสมเด็จเจ้าพระยา แขวงคลองสาน เขตคลองสาน กรุงเทพมหานคร ปัจจุบันทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับ คณะแพทยศาสตร์วชิรพยาบาล มหาวิทยาลัยนวมินทราธิราช
ประวัติ
ในรัชสมัยพระบาทสมเด็จพระจุลจอมเกล้าเจ้าอยู่หัว ได้เกิดการระบาดของกาฬโรค พระองค์จึงมีพระบรมราชโองการโปรดเกล้าโปรดกระหม่อมให้ตั้งโรงพยาบาลสำหรับรักษาพยาบาลผู้ป่วยกาฬโรคที่ตำบลคลองสาน บนที่ดิน 7 ไร่ 74 ตารางวา เมื่อวันพุธที่ 15 กุมภาพันธ์ พ.ศ. 2447 เรียกว่าโรงพยาบาลกาฬโรค สมัยต่อมาได้รับการรักษาผู้ป่วยโรคระบาด ได้แก่ อหิวาตกโรคและไข้ทรพิษ แรกสังกัดกรมนคราธรหรือกรมสุขาภิบาล กระทรวงนครบาล ต่อมารัฐบาลได้จัดให้มีการปกครองในระบบเทศบาล
จนเมื่อวันที่ 1 เมษายน พ.ศ. 2480 ได้โอนไปขึ้นกับเทศบาลนครกรุงเทพ ใช้ชื่อว่า โรงพยาบาลเทศบาลและได้ปรับปรุงโรงพยาบาลโรคติดต่อนี้ขึ้นเป็นสถานพยาบาลพักฟื้นสำหรับผู้ป่วยของโรงพยาบาลกลาง และวชิรพยาบาลก่อน คนทั่วไปเรียกขานว่า “โรงพยาบาลพักฟื้น” ต่อมาปี พ.ศ. 2515 ทางราชการได้ประกาศจัดตั้งเทศบาลนครหลวงขึ้น โดยรวมเทศบาลนครกรุงเทพและเทศบาลนครธนบุรีเข้าด้วยกันโรงพยาบาลตากสินพัก ฟื้นจึงเปลี่ยนชื่อเป็น “โรงพยาบาลเทศบาลนครหลวง” สำหรับรักษาโรคทั่วไป และมีการปรับปรุงเปลี่ยนเป็นกรุงเทพมหานคร ในวันที่ 18 ธันวาคม พ.ศ. 2515 ชื่อของโรงพยาบาลจึงเปลี่ยนเป็น “โรงพยาบาลกรุงเทพมหานคร” และได้เปลี่ยนชื่อมาใช้ชื่อ “โรงพยาบาลตากสิน” ตั้งแต่วันที่ 11 กันยายน พ.ศ. 2516 เพื่อเฉลิมพระเกียรติสมเด็จพระเจ้าตากสินมหาราชผู้ทรงสถาปนากรุงธนบุรี โดยถือวันที่ 15 กุมภาพันธ์ของทุกปีเป็น วันคล้ายวันสถาปนาโรงพยาบาลตากสิน ปัจจุบันโรงพยาบาลมีขนาดของโรงพยาบาล 473 เตียง (ข้อมูล 31 มกราคม พ.ศ. 2560)
ตั้งแต่ปี พ.ศ. 2563 เป็นต้นไป คณะแพทยศาสตร์วชิรพยาบาล มหาวิทยาลัยนวมินทราธิราช ได้มี ประกาศกลุ่มสถาบันแพทยศาสตร์แห่งประเทศไทย ฉบับที่ 1 เรื่องหลักเกณฑ์การคัดเลือกบุคคลเข้าศึกษาฯ ของ กสพท ปีการศึกษา 2563
สิ่งศักดิ์สิทธิ์ประจำโรงพยาบาลตากสิน
ภายในโรงพยาบาลมีสิ่งศักดิ์สิทธิ์ ได้แก่ พระบรมราชานุสาวรีย์สมเด็จพระเจ้าตากสินมหาราช พระพุทธพากูลรังสฤษดิ์ ศาลพระบรมคุรุแพทย์ชีวกโกมารภัจจ์ และศาลพระภูมิเจ้าที่ประจำโรงพยาบาลตากสิน
โรงเรียนศิลปะมัธยมปลายช็อนจู
โรงเรียนศิลปะมัธยมปลายช็อนจู (전주예술고등학교; Jeonju Fine Arts High School) เป็นโรงเรียนมัธยมปลายเอกชน ตั้งอยู่ที่ เขตวันจู จังหวัดจอลลาเหนือ โดยได้รับการรับรองสถาบันในวันที่ 10 ตุลาคม ค.ศ. 1994 และในวันที่ 6 มีนาคม ค.ศ. 1995 ได้มีการจัดให้มีหลักสูตรการดนตรี, การขับร้อง, ภาพยนตร์และการละคร โดยได้ทำการจัดการเรียนการสอนใน 15 ห้องเรียน คำขวัญของโรงเรียน คือ ความปรองดอง, ความคิดสร้างสรรค์ และการบริการ ต้นไม้ประจำโรงเรียนคือ ไพน์แดงเกาหลี และมีดอกอาซาเลีย (Rhododendron mucronulatum) เป็นดอกไม้ประจำโรงเรียน และสถาบันแห่งนี้ยังได้รับรางวัลด้านความคิดสร้างสรรค์สาขาศิลปะจากผลงานของครูผู้สอนและนักเรียน โดยได้รับการยอมรับในระดับประเทศของสาขาดังกล่าว รวมถึงเป็นที่รู้จักในฐานะของโรงเรียนที่มีนักร้องที่มีชื่อเสียงสำเร็จการศึกษาจากที่แห่งนี้
เมด อิน ไทยแลนด์ (อัลบั้ม)
เมด อิน ไทยแลนด์ (Made in Thailand) คือสตูดิโออัลบั้มชุดที่ 5 ของ คาราบาว วางจำหน่ายเมื่อเดือน ธันวาคม พ.ศ. 2527 โดย จีเอ็มเอ็ม แกรมมี่ และ อามีโก้ โดยอัลบั้มชุดนี้ของคาราบาวมีเพลงฮิตเกือบทุกเพลงในอัลบั้ม ได้แก่ เมด อิน ไทยแลนด์, มหาลัย , ลูกหิน , ลูกแก้ว , ราชาเงินผ่อน , นางงามตู้กระจก, เรฟูจี และ บัวลอย (ถึกควายทุย ภาค 5) อัลบั้มนี้เป็นอัลบั้มที่ประสบความสำเร็จมากที่สุดของคาราบาวและเป็นอัลบั้มที่ขายดีที่สุดของประเทศไทย โดยมียอดขายเทปซีดีประมาณ 5 ล้านตลับ/ก๊อปปี้ ซึ่งไม่มีศิลปินทำลายสถิติยอดขายอัลบั้มนี้ได้จนถึงปัจจุบัน อย่างไรก็ตาม อัลบั้มนี้มีเพลงที่ถูก คณะกรรมการบริหารวิทยุกระจายเสียงและวิทยุโทรทัศน์ หรือ กบว. สั่งแบนห้ามออกอากาศตามโทรทัศน์ช่องต่างๆ คือเพลง หำเทียม โดย กบว. ให้เหตุผลว่า "มีคำว่า หำ อยู่ในเพลงเต็มไปหมด" ซึ่งจากการนับทั้งเพลง จะพบว่ามีคำว่า หำ ทั้งหมด 19 คำ
หม่อมราชวงศ์อรฉัตร ซองทอง
หม่อมราชวงศ์อรฉัตร ซองทอง (ราชสกุลเดิม: ศุขสวัสดิ์; เกิด: 30 เมษายน พ.ศ. 2485 — ) เป็นธิดาในหม่อมเจ้าประสมสวัสดิ์ ศุขสวัสดิ กับ หม่อมเจ้ากาญจนฉัตร ฉัตรชัย ต.จ.
ประวัติ
หม่อมราชวงศ์อรฉัตร เกิดเมื่อวันที่ 30 เมษายน พ.ศ. 2485 เป็นธิดาในหม่อมเจ้าประสมสวัสดิ์ ศุขสวัสดิ กับหม่อมเจ้ากาญจนฉัตร ฉัตรชัย พระนัดดาในพระเจ้าบรมวงศ์เธอ กรมพระกำแพงเพชรอัครโยธิน ต้นราชสกุลฉัตรชัย และเป็นพระนัดดาในพระเจ้าบรมวงศ์เธอ กรมหลวงอดิศรอุดมเดช ต้นราชสกุลศุขสวัสดิ สำเร็จการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับประยอม ซองทอง บุตรของฮด กับมี ซองทอง มีบุตรธิดา 3 คน คือ
และเป็นกรรมการที่ปรึกษาสมาคมนักเรียนเก่าราชินีฯ
การศึกษา
สำเร็จการศึกษาปริญญาตรี คณะอักษรศาสตร์ จุฬาลงกรณ์มหาวิทยาลัย
แฮนส์ออลโอเวอร์ (อัลบั้ม)
แฮนส์ออลโอเวอร์ (Hands All Over) เป็นสตูดิโออัลบั้มลำดับที่สามของวงดนตรีร็อกอเมริกัน มารูนไฟฟ์ อัลบั้มออกจำหน่ายผ่านสังกัดเอแอนด์เอ็ม/อ็อกโทนเรเคิดส์ในวันที่ 18 สิงหาคม ค.ศ. 2010 ผลิตโดยโรเบิร์ต จอห์น "มัตต์" แลง ในวันที่ 12 กรกฎาคม ค.ศ. 2011 วงออกอัลบั้มอีกครั้งโดยรวมเพลง "มูฟส์ไลก์แจกเกอร์" ด้วย ซิงเกิลแรก "มิเซอรี" ออกจำหน่ายในเดือนมิถุนายน ค.ศ. 2010 ซิงเกิลที่สอง "กิฟอะลิตเทิลมอร์" ในเดือนสิงหาคม ค.ศ. 2010 "เนเวอร์กอนนาลีฟดิสเบด" เป็นซิงเกิลที่สาม ออกในเดือนมกราคม ค.ศ. 2011 และซิงเกิลที่สี่ "มูฟส์ไลก์แจกเกอร์" ออกในเดือนมิถุนายน ค.ศ. 2011
อัลบั้มได้รับคำวิจารณ์แบบผสมกัน แต่นักวิจารณ์กลายคนชื่นชมเรื่องกระบวนการผลิตเพลง นักวิจารณ์บางคนสังเกตว่าอัลบั้มมีแนวเพลงแบบโซลมากกว่าอัลบั้มก่อนหน้า มารูนไฟฟ์ทัวร์คอนเสิร์ตสนับสนุนอัลบั้มในฤดูร้อนปี ค.ศ. 2011
โรงเรียนเมืองพัทยา 6 (วัดธรรมสามัคคี)
โรงเรียนเมืองพัทยา 6 (วัดธรรมสามัคคี) เป็นโรงเรียนแบบสหศึกษา ตั้งอยู่ในซอยธรรมสามัคคี ตำบลหนองปรือ อำเภอบางละมุง จังหวัดชลบุรี สังกัดเมืองพัทยา กรมส่งเสริมการปกครองส่วนท้องถิ่น กระทรวงมหาดไทย เปิดทำการเรียนการสอนในระดับชั้นอนุบาล 1-3 ถึงชั้นประถมศึกษาปีที่ 1-6
ประวัติ
โรงเรียนเมืองพัทยา 6 (วัดธรรมสามัคคี) แต่เดิมมีชื่อว่า " โรงเรียนวัดธรรมสามัคคี " โรงเรียนถือกำเนิดขึ้นเมื่อวันที่ 5 พฤศจิกายน พ.ศ. 2500 โดยนายอำเภอบางละมุง ร่วมกับพระอธิการจุ๊น ญาณสวโร เจ้าอาวาสวัดธรรมสามัคคี นายมานะ พิศาลประภา, นางฉลวย พิศาลประภา, นายมูล นาคสนธิ์, นายหงษ์ ศรัทธา และประชาชนได้ร้องขอให้จัดตั้งโรงเรียนขึ้นโดยสร้างอาคารเรียนหลังแรกเป็นไม้ มีขนาดกว้าง 7 เมตร ยาว 15 เมตร มีห้องมุข ใช้เสาไม้ทุบเปลือก หลังคามุงด้วยจาก พื้นเป็นไม้ยาง มีเสื่อลำแพนเป็นฝากั้น ใช้งบประมาณก่อสร้างทั้งสิ้น 8,000 บาท มี  นายเชิญ กล้าแข็ง  เป็นครูใหญ่คนแรก โรงเรียนเปิดทำการสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4
เมื่ออาคารเรียนชำรุดทรุดโทรม จึงได้รับงบประมาณก่อสร้างอาคารเรียนจากกระทรวงศึกษาธิการ ร่วมกับผู้มีจิตศรัทธาบริจาค ได้ก่อสร้างอาคารเรียนตามแบบ ป.01 ทำพิธีเปิดเมื่อวันที่ 1 กันยายน พ.ศ. 2507 และใช้อาคารนี้มาจนถึงปัจจุบัน ภายใต้การดูแลของกระทรวงศึกษาธิการ
ต่อมาเมื่อวันที่ 29 พฤศจิกายน พ.ศ. 2521 ทางราชการได้ยกฐานะสุขาภิบาล ตำบลนาเกลือ ตำบลหนองปรือ บางส่วนของตำบลห้วยใหญ่ และบางส่วนของตำบลหนองปลาไหล ขึ้นเป็นเมืองพัทยา โรงเรียนวัดธรรมสามัคคี จึงได้โอนเข้ามาอยู่ในสังกัดของเมืองพัทยา และเปลี่ยนชื่อโรงเรียนว่า " โรงเรียนเมืองพัทยา 6 (วัดธรรมสามัคคี) " ภายใต้การควบคุมดูแลของเมืองพัทยา และสำนักบริหารการศึกษาท้องถิ่น กรมการปกครองกระทรวงมหาดไทย
เกี๊ยวซ่า
ชนิด
เจียวจือแบบจีนแบ่งตามการปรุงได้ดังนี้
เจียวจือแบบที่ใช้ไข่ห่อไส้แทนแป้ง ในทิเบตและเนปาลมีอาหารที่มีรูปแบบคล้ายเกี๊ยวซ่าเรียกว่า โมโม ปรุงสุกด้วยการนึ่ง ไส้ทำด้วยเนื้อสัตว์
แบบญี่ปุ่น
คำภาษาญี่ปุ่น เกียวซะ gyōza (ギョーザ, ギョウザ) มาจากเสียงอ่านของคำว่า 餃子 ของสำเนียงภาษาจีนในชานตง และเขียนด้วยอักษรจีนตัวเดียวกัน ความแตกต่างสำคัญระหว่างเกี๊ยวซ่าของญี่ปุ่นกับเจียวจือของจีนคือ แบบญี่ปุ่นใส่กระเทียมมากกว่า กิบเกลือและซีอิ๊ว แป้งเกี๊ยวซ่าบางกว่า ไส้ใส่หมูบดผสมกับกะหล่ำปลี น้ำมันงา และกระเทียม
รูปแบบการทำ
วิธีการทำเกี๊ยวใช้วิธีการ (dough) ห่อไส้เนื้อ ผัก หรือส่วนผสมอย่างอื่น ม้วนและปิดห่อด้วยการแตะน้ำเล็กน้อยแล้วบีบที่ขอบ (แผ่นแป้งเมื่อโดนน้ำแล้วจะติดกัน) ทำให้เกี๊ยวมีรูปทรงคล้ายจานบิน เกี๊ยวสามารถนำไปต้ม นึ่ง หรือทอดพอสุก เสิร์ฟพร้อมซอสพริกและซอสสำหรับจิ้มที่ทำจากซอสถั่วเหลืองผสมน้ำส้มสายชู โดยบางครั้งจะใส่น้ำมันพริกหรือน้ำพริกเผา
ปฏิทินโฮเรียกุ
ปฏิทินโฮเรียกุ (宝暦暦 (Hōryaku-reki)) เป็นปฏิทินสุริยจันทรคติของประเทศญี่ปุ่น ซึ่งมีอีกชื่อหนึ่งว่า โฮเรียกุโคจุตสึเก็นเรกิ (宝暦甲戌元暦) โดยตีพิมพ์ใน ค.ศ. 1755
การเคลื่อนถอยของวิษุวัต
การเคลื่อนถอยของวิษุวัต (precession of the equinoxes) หรือ การหมุนควงของแกน (axial precession) เป็นปรากฏการณ์การหมุนควงที่เกิดขึ้นกับแกนหมุนของโลก มีความสำคัญอย่างมากในทางดาราศาสตร์
ปฏิทินโฮเรียกุ
ประวัติ
ระบบ โฮเรียกุโคจุตสึเก็นเรกิ เป็นผลงานของอะเบะ ยาซูกูนิ, ชิบูกาวะ โคเกียว และนิชิยามะ เซกีว ข้อผิดพลาดในปฏิทินถูกนำไปแก้ในปฏิทินคันเซเมื่อ ค.ศ. 1798 และในปฏิทินเท็มโป เมื่อ ค.ศ. 1844 ท้ายที่สุด ใน ค.ศ. 1872 จึงมีการนำปฏิทินตะวันตกมาใช้
การเคลื่อนถอยของวิษุวัต
ภาพรวม
แกนหมุนของโลกนั้นมีการเคลื่อนที่แบบหมุนควงเช่นเดียวกับลูกข่าง แต่แน่นอนว่าโลกไม่ได้ถูกวางอยู่บนพื้นดินดังเช่นลูกข่าง ดังนั้นจึงเหมือนกันแค่ในเชิงเปรียบเทียบ แต่โดยรายละเอียดแล้วมีความแตกต่างกัน ในกรณีของโลกนั้น รูปร่างของโลกเป็นทรงคล้ายทรงกลม โดยมีส่วนเส้นศูนย์สูตรนูนแป้นออกมาเล็กน้อย ดังนั้นแรงน้ำขึ้นลงจากแรงโน้มถ่วงของดวงอาทิตย์และดวงจันทร์ จึงผลักส่วนนูนเส้นศูนย์สูตรเข้าหาระนาบสุริยวิถี แรงตรงนี้เป็นสาเหตุให้เกิดความเปลี่ยนแปลงของแกนการหมุน
การเคลื่อนที่ของจุดวสันตวิษุวัตเนื่องจากการหมุนรอบตัวเองของโลกทำให้ขั้วท้องฟ้าเหนือและเส้นศูนย์สูตรท้องฟ้าเคลื่อนที่ไป นอกจากนี้ แรงดึงดูดจากดาวเคราะห์ยังส่งผลต่อการโคจรรอบดวงอาทิตย์ของโลก ซึ่งก็เป็นสาเหตุของการเปลี่ยนแปลงของจุดวิษุวัตเช่นกัน แม้ว่าจะมีผลเพียงเล็กน้อยมาก อ้างอิงจาก IAU2006 การเคลื่อนถอยของวิษุวัตต่อ 1 ศตวรรษจูเลียน (3,155,760,000 วินาที) ในต้นยุคอ้างอิง J2000.0 นั้นมีค่าเป็น 5028.796195 พิลิปดา
การหมุนควงของแกนโลกทำให้จุดวสันตวิษุวัตและ จุดศารทวิษุวัต ค่อย ๆ เคลื่อนไปทางทิศตะวันตกตามแนวสุริยวิถี ปรากฏการณนี้จึงถูกเรียกว่า การเคลื่อนถอยของวิษุวัต คาบของการหมุนควงนี้อยู่ที่ประมาณ 25,772 ปี ดังนั้นปีสุริยคติจึงสั้นกว่าปีดาราคติไปประมาณ 20 นาที 24 วินาที
การเปลี่ยนตำแหน่งของขั้วท้องฟ้า
การหมุนควงยังส่งผลให้เกิดการเปลี่ยนตำแหน่งของขั้วท้องฟ้าเหนือด้วย โดยขั้วท้องฟ้าเหนือจะกวาดไปเป็นวงกลมโดยมีศูนย์กลางอยู่ที่ขั้วเหนือของสุริยวิถีบนทรงกลมท้องฟ้า ดาวเหนือในปัจจุบันในศตวรรษที่ 21 คือดาวโพลาริส (ดาวอัลฟาหมีใหญ่) ซึ่งคาดการณ์ว่าจะอยู่ใกล้ขั้วโลกเหนือบนท้องฟ้ามากที่สุดประมาณปี ค.ศ. 2100 แต่พอถึงประมาณปี ค.ศ. 13000 ขั้วโลกท้องฟ้าเหนือจะอยู่ใกล้กับดาวเวกา (ดาวอัลฟาพิณ) โดยห่างไปเพียง 5 องศา ตามบันทึกของชาวอียิปต์โบราณ เมื่อประมาณ 4,800 ปีที่แล้ว (ประมาณ 2,800 ปีก่อนคริสตกาล) ขั้วโลกเหนือบนท้องฟ้าตั้งอยู่รอบ ๆ ดาวอัลฟามังกร
ประวัติศาสตร์
ประมาณ 150 ปีก่อนคริสตกาล นักดาราศาสตร์ชาวกรีกชื่อฮิปปาร์คอสได้ค้นพบการเปลี่ยนแปลงของจุดวสันตวิษุวัตเนื่องจากการหมุนควงของโลกเป็นครั้งแรก ด้วยการใช้ดาวรวงข้าวในกลุ่มดาวหญิงสาวซึ่งอยู่ใกล้ลองจิจูดสุริยุวิถี 180 องศาและละติจูดสุริยวิถี 0 องศา เขาได้ทำการวัดระยะเชิงมุมระหว่างดวงจันทร์กับดาวรวงข้าวในช่วงที่เกิดจันทรุปราคาเต็มดวง เนื่องจากสุริยุปราคาและจันทรุปราคาจะเกิดขึ้นที่จุดตัดของสุริยวิถีและจันทรวิถีเท่านั้น ดวงจันทร์และดวงอาทิตย์จึงอยู่ในแนวสุริยวิถีเสมอระหว่างเกิดสุริยุปราคาและจันทรุปราคา ดังนั้น ระยะทางเชิงมุมไปยังดาวรวงข้าว ณ เวลานั้นจึงกลายเป็นความแตกต่างของลองจิจูดสุริยวิถี ระหว่างดาวรวงข้าวกับดวงจันทร์หรือดวงอาทิตย์ ฮิปปาร์คอสเปรียบเทียบความแตกต่างของลองจิจูดสุริยุปราคากับสารบัญแฟ้มดาวฤกษ์ที่ทิโมคาริสทำขึ้นเมื่อประมาณ 150 ปีก่อนยุคของเขา และได้พบว่าค่าของลองจิจูดสุริยวิถีเปลี่ยนไป เขาพบความคลาดเคลื่อนที่คล้ายกันสำหรับดาวฤกษ์อื่นที่ไม่ใช่ดาวรวงข้าวด้วย และได้สรุปว่าความคลาดเคลื่อนนี้เกิดจากการเปลี่ยนแปลงของจุดวสันตวิษุวัต ซึ่งเป็นจุดรากฐานของลองจิจูดสุริยวิถี มากกว่าที่จะมาจากการเคลื่อนที่ของตัวดาวนั้นเอง
นอกจากนี้แล้ว หยวี สี่ (虞喜, ค.ศ. 270–345) นักดาราศาสตร์ชาวจีนในยุคราชวงศ์จิ้น เองก็ได้ค้นพบการเคลื่อนถอยของวิษุวัตเช่นเดียวกัน
แอร์บัส เอ300
แอร์บัส เอ300 (Airbus A300) เป็นอากาศยานไอพ่นลำตัวกว้าง ผลิตโดยแอร์บัสเอสอาเอส โดยเป็นอากาศยานลำตัวกว้างชนิดแรกที่ใช้เครื่องยนต์เพียงสองเครื่อง และเป็นอากาศยานลำแรกที่ออกแบบและผลิตโดยแอร์บัส เครื่องบินเอ300 สามารถบรรทุกผู้โดยสารได้ถึง 266 ที่นั่ง โดยจัดแบ่งเป็น 2 ประเภทชั้นโดยสาร และมีพิสัยการบินถึง 4,070 ไมล์ทะเล (7,540 กิโลเมตร) เมื่อบรรทุกเต็มอัตรา
แอร์บัส เอ300 ขึ้นบินเป็นครั้งแรกเมื่อวันที่ 28 ตุลาคม ค.ศ. 1972 และเริ่มดำเนินการกับแอร์ฟรานซ์ในวันที่ 23 พฤษภาคม ค.ศ. 1974 กับเส้นทางปารีส-ลอนดอน ซึ่งแอร์บัสรุ่นนี้มีคุณสมบัติในการระงับเสียงและประหยัดเชื้อเพลิงที่ดีกว่าอากาศยานไอพ่นโดยสารในขนาดเดียวกัน ทั้งแมคดอนเนลล์ ดักลาส ดีซี-10 และ อิลยูชิน อิล-86 จากการใช้เครื่องยนต์เพียง 2 เครื่อง
การผลิตของแอร์บัส เอ300 สิ้นสุดการผลิตในเดือนกรกฎาคม ค.ศ. 2007 ในเวลาใกล้เคียงกันกับรุ่นที่เล็กกว่า คือ แอร์บัส เอ310
เอ300บี1
เอ300บี1 เป็นเครื่องบินรุ่นแรกที่ทำการบิน มีน้ำหนักบินขึ้นสูงสุด (MTOW) ที่ 132 ตัน (291,000 ปอนด์) มีความยาว 51 ม. (167 ฟุต) และขับเคลื่อนด้วยเครื่องยนต์เจเนอรัลอิเล็กทริก ซีเอฟ 6-50A สองเครื่อง   เครื่องบินรุ่นนี้มีเครื่องต้นแบบเพียงสองลำก่อนที่จะมีการนำไปพัฒนาต่อเป็นรุ่นเอ300บี2 ซึ่งเป็นรุ่นแรกที่ผลิต   เครื่องต้นแบบลำที่สองได้ให้ทรานส์ยูโรเปียนแอร์เวย์เช่าในปี 1974
เอ300บี2-100
เพื่อตอบสนองความต้องการความจุผู้โดยสารเพิ่มเติมจากแอร์ฟรานซ์ แอร์บัสจึงได้ออกแบบให้รุ่นผลิตแรกจะมีขนาดใหญ่กว่ารุ่นต้นแบบบี1 แอร์บัส เอ300บี2-100 รุ่นใหม่นี้ยาวกว่า เอ300บี1 ประมาณ 2.6 ม. (8.5 ฟุต) และมีน้ำหนักขึ้นบินสูงสุดเพิ่มขึ้น 137 ตัน (302,000 ปอนด์) ทำให้สามารถเพิ่มที่นั่งได้ 30 ที่นั่ง และทำให้ความจุผู้โดยสารทั่วไปเพิ่มขึ้นเป็น 281 ที่นั่ง โดยมีความจุสำหรับตู้คอนเทนเนอร์ขนาด LD3 จำนวน 20 ตู้   โดยจะเลือกใช้เครื่องยนต์ จีอี ซีเอฟ6 เช่นเดิม รุ่นบี2-100 มีการสร้างเครื่องต้นแบบ 2 เครื่อง โดยได้ทำการบินครั้งแรกเมื่อวันที่ 28 มิถุนายน ค.ศ. 1973 และได้รับการรับรองเมื่อวันที่ 15 มีนาคม ค.ศ. 1974 และเข้าประจำการกับสายการบินแอร์ฟรานซ์เมื่อวันที่ 23 พฤษภาคม ค.ศ. 1974
เอ300บี2-200
สำหรับรุ่นเอ300บี2-200 ซึ่งแต่เดิมกำหนดให้เป็น เอ300B2K ได้มีการปรับเปลี่ยนในหลายๆ ด้าน เช่นการใช้แฟล็บแบบครูเกอร์, การปรับมุมสแล็ตลดลงจาก 20 องศาเป็น 16 องศา และการเปลี่ยนแปลงอื่นๆ ที่เกี่ยวข้องกับแรงยกสำหรับระบบแรงยกสูงกระบวนการนี้เป็นการปรับปรุงประสิทธิภาพการใช้งานในสนามบินที่อู่สูง ซึ่งอากาศมีความหนาแน่นน้อยกว่าและการสร้างแรงยกลดลง เอ300บี2-200 มีน้ำหนักขึ้นบินสูงสุดเพิ่มขึ้น 142 ตัน (313,000 ปอนด์) และขับเคลื่อนด้วยเครื่องยนต์ ซีเอฟ6-50C ได้รับการรับรองเมื่อวันที่ 23 มิถุนายน ค.ศ. 1976 และเข้าประจำการกับสายการบินเซาท์แอฟริกันแอร์เวย์ในเดือนพฤศจิกายน ของปีเดียวกัน  ตัวเลือกในการติดตั้งเครื่องยนต์ ซีเอฟ6-50C1 และ ซีเอฟ6-50C2 จะมาในภายหลังตามความต้องการของลูกค้า ซึ่งได้รับการรับรองเมื่อวันที่ 22 กุมภาพันธ์ ค.ศ. 1978 และ 21 กุมภาพันธ์ ค.ศ. 1980 ตามลำดับ
เอ300บี2-320
เอ300บี2-320 ได้เปิดตัวพร้อมกับเครื่องยนต์แพรตแอนด์วิตนีย์ เจที9ดี-59เอ ซึ่งยังมีน้ำหนักขึ้นบินสูงสุด 142 ตัน (313,000 ปอนด์) เดิมของรุ่นบี2-200 โดยได้รับการรับรองเมื่อวันที่ 4 มกราคม ค.ศ. 1980 และเข้าประจำการกับสแกนดิเนเวียนแอร์ไลน์ซิสเต็มในวันที่ 18 กุมภาพันธ์ ค.ศ. 1980 มีการผลิตเพียงสี่ลำเท่านั้น ข้อมูลจำนวนการผลิตแสดงถึงวันที่ 1 มกราคม ค.ศ. 1999
เอ300บี4-100
แอร์บัส เอ300บี4 ซึ่งต่อมามีชื่อว่า เอ300บี4-100 มีถังเชื้อเพลิงตรงกลางเพื่อเพิ่มความจุเชื้อเพลิง 47.5 ตัน (105,000 ปอนด์) และมีน้ำหนักขึ้นบินสูงสุดเพิ่มขึ้น 157.5 ตัน (347,000 ปอนด์)   นอกจากนี้ยังมีแฟล็บแบบครูเกอร์และมีระบบยกสูงคล้ายกับที่มีติดตั้งเพิ่มในรุ่นเอ300บี2-200   รุ่นนี้ทำการบินครั้งแรกเมื่อวันที่ 26 ธันวาคม ค.ศ. 1974 ได้รับการรับรองเมื่อวันที่ 26 มีนาคม ค.ศ. 1975 และเข้าประจำการกับเจอร์มันแอร์ในเดือนพฤษภาคม ค.ศ. 1975
เอ300บี4-200
เอ300บี4-200 จะมีน้ำหนักขึ้นบินสูงสุดเพิ่มขึ้น 165 ตัน (364,000 ปอนด์) และมีถังเชื้อเพลิงเสริมเพิ่มเติมที่ห้องเก็บสัมภาระด้านหลัง ซึ่งจะลดความจุตู้สินค้าขนาด LD3 ลง 2 ตู้คอนเทนเนอร์   รุ่นนี้ได้รับการรับรองเมื่อวันที่ 26 เมษายน ค.ศ. 1979 ข้อมูลจำนวนการผลิตแสดงถึงวันที่ 1 มกราคม ค.ศ. 1999
เอ300-600
แอร์บัส เอ300-600 หรือรู้จักกันในนามว่า แอร์บัส เอ300บี4-600 นั้น เป็นรุ่นขยาย ซึ่งมีความยาวมากกว่ารุ่น เอ300บี2 และ เอ300บี4 เล็กน้อย และมีพื้นที่ภายในเพิ่มขึ้นจากการใช้ลำตัวด้านหลังที่คล้ายกับแอร์บัส เอ310 ทำให้มีที่นั่งเพิ่มอีกสองแถว   เริ่มแรกรุ่น -600 จะขับเคลื่อนด้วยเครื่องยนต์แพรตแอนด์วิตนีย์ เจที9ดี-7อาร์4เอช1 แต่ต่อมาได้รับการติดตั้งเครื่องยนต์เจเนอรัลอิเล็กทริก ซีเอฟ 6-80C2 โดยมีการเปิดตัวเครื่องยนต์แพรตแอนด์วิตนีย์ พีดับเบิลยู4056 หรือ พีดับเบิลยู4058 ในปี 1986   เครื่องบินรุ่นนี้ทำการบินครั้งแรกเมื่อวันที่ 8 กรกฎาคม ค.ศ. 1983 ได้รับการรับรองเมื่อวันที่ 9 มีนาคม ค.ศ. 1984 และเข้าประจำการในเดือนมิถุนายน ค.ศ. 1984 กับซาอุดิอาราเบียนแอร์ไลน์   โดยรวมแล้ว มีเครื่องบินแอร์บัส เอ300-600 ทั้งหมด 313 ลำ (ทุกรุ่น) ถูกขาย เอ300-600 ใช้ห้องนักบินเดียวกันกันบนเอ310 ซึ่งมีเทคโนโลยีดิจิทัลและจอแสดงผลอิเล็กทรอนิกส์ ทำให้ไม่ต้องมีหน้าที่วิศวกรการบิน FAA ได้ออกใบอนุญาตการบินประเภทอากาศยานเดียวกันให้กับทั้งสองรุ่น ซึ่งอนุญาตให้นักบินคนหนึ่งที่มีใบอนุญาตสามารถใช้งานทั้งเอ310 และเอ300-600 ได้
เอ300บี10 (เอ310)
ด้วยความต้องการเครื่องบินที่มีขนาดเล็กกว่าเอ300 จากสายการบินต่างๆ เมื่อวันที่ 7 กรกฎาคม ค.ศ. 1978 โครงการพัฒนาแอร์บัส เอ310 (เดิมคือ เอ300บี10) ได้เปิดตัว โดยได้รับคำสั่งซื้อจากสวิสแอร์และลุฟท์ฮันซ่า เมื่อวันที่ 3 เมษายน ค.ศ. 1982 เครื่องต้นแบบลำแรกได้ทำการบินครั้งแรกและได้รับการรับรองประเภทเครื่องในวันที่ 11 มีนาคม ค.ศ. 1983
เอ300-600ST
ที่ถูกเรียกโดยทั่วไปเรียกว่า แอร์บัส เบลูกา หรือ "แอร์บัสซุปเปอร์ทรานสพอร์ตเตอร์" แอร์บัสใช้ฝูงบิน 5 ลำของเครื่องบบินนี้ในการขนส่งชิ้นส่วนอากาศยานระหว่างโรงงานผลิตของบริษัท ทำให้สามารถกระจายส่วนแบ่งงานได้ โดยจะเข้ามาแทนที่แอโรสเปซไลน์ซุปเปอร์กัปปีจำนวนสี่ลำที่แอร์บัสเคยใช้ก่อนหน้านี้
ผู้ให้บริการ
ณ เดือนธันวาคม ค.ศ. 2022 มีเครื่องบินตระกูล เอ300 จำนวน 229 ลำที่ให้บริการเชิงพาณิชย์ ผู้ให้บริการรายใหญ่ที่สุดห้าราย ได้แก่เฟดเอกซ์ เอกซ์เพรส (70), ยูพีเอสแอร์ไลน์ (52), ยูโรเปียนแอร์ทรานสพอร์ต ไลพ์ซิช (22), อิหร่านแอร์ (14) และ มาฮานแอร์ (11)
การส่งมอบ
''ข้อมูลจำนวนการส่งมอบแสดงถึงเดือนธันวาคม ค.ศ. 2007.''
หลิง ปัว
หลิง ปัว (Ivy Ling Po) นักร้องและนักแสดงหญิงชาวจีน มีชีอเสียงในช่วงทศวรรษ 1950 ถึง 1970 มีความสามารถพิเศษในการร้องเพลงอุปรากรจีน เธอมีผลงานแสดงหลากหลาย ทั้งแนวภาพยนตร์รัก ดรามา ภาพยนตร์ย้อนยุค และภาพยนตร์กำลังภายใน
หลิง ปัว ในวัย 24 ปีได้แสดงภาพยนตร์เรื่อง ม่านประเพณี (梁山伯与祝英台) ของชอว์บราเดอส์ในปี 1963 โดยผู้กำกับตัดสินใจให้เธอในฐานะนักแสดงหญิงหน้าใหม่ รับบท เหลียงซานปั๊วะ (เป็นตัวละครชาย) คู่กับ เล่อ ตี้ ที่รับบทเป็น จูอิง​ไถ  ชอว์บราเดอส์เร่งรัดการถ่ายทำภาพยนตร์เรื่องนี้ เพื่อแข่งขันกับโมชันพิกเจอร์แอนด์เจเนรัลอินเวสต์เมนต์ (MP&GI) บริษัทคู่แข่งที่กำลังสร้างภาพยนตร์จากตำนานม่านประเพณี อยู่ในเวลาเดียวกัน
ภาพยนตร์ประสบความสำเร็จสูงสุด ทำให้หลิง ปัว กลายเป็นนักแสดงชั้นแนวหน้า เมื่อเธอไปปรากฏตัวที่ใดก็ถูกเรียกขานว่า "พี่เหลียง" ตามชื่อตัวละคร เธอได้รับรางวัลม้าทองคำ สาขารางวัลพิเศษสำหรับบทบาทที่โดดเด่น ซึ่งเป็นรางวัลพิเศษที่มีขึ้นเฉพาะการประกาศรางวัลในปีนั้น ในเวลานั้น ชอว์บราเดอส์ถึงกับยกเลิกโครงการสร้างภาพยนตร์เรื่องอื่น ที่จะให้หลิง ปัว รับบทนางเอก เพราะเกรงว่าจะทำให้ภาพพจน์ของเธอในฐานะพระเอกเรื่องม่านประเพณีเสียไป
ทรูสปาร์ก
ทรูสปาร์ก (ชื่อเดิม : ไอบีซี คิดส์,ยูบีซี มูฟวี่ส์ แอนด์ คิดส์,ยูบีซี คิดส์) และเปลี่ยนเป็นชื่อช่องปัจจุบัน คือ ทรูสปาร์ค เป็นช่องรายการที่นำเสนอการ์ตูนสำหรับคุณหนูๆ ทั้งในและต่างประเทศ เริ่มออกอากาศครั้งแรก เมื่อวันที่ 17 เมษายน พ.ศ. 2532
ประวัติ
ทรู สปาร์ค ออกอากาศครั้งแรกในสมัยไอบีซี โดยขณะนั้นชื่อช่องว่า ไอบีซี การ์ตูน (IBC Cartoons) ออกอากาศทางช่อง ไอบีซี 7 หลังจากนั้นไม่นาน ก็เปลี่ยนชื่ออีกครั้งเป็น ไอบีซี คิดส์ (IBC Kids) โดยระยะแรกแพร่ภาพตลอด 24 ชั่วโมง และเสนอการ์ตูนตอนใหม่ในช่วง 18:00-20:30 น. ต่อมาลดเวลาออกอากาศเป็น 05:00-20:00 น. โดยฉายการ์ตูนตอนใหม่ในเวลา 18:00-20:00 น. ต่อมาในเดือนกรกฎาคม พ.ศ. 2541 ไอบีซีรวมธุรกิจกับยูทีวี แล้วเปลี่ยนชื่อเป็นยูบีซี โดยนำช่องการ์ตูน ไปรวมกับช่องภาพยนตร์ ในชื่อ ยูบีซี มูฟวีส์ แอนด์ คิดส์ (UBC Movies & Kids) ออกอากาศทางช่อง 25 ซึ่งแบ่งเนื้อหาเป็นสองช่วงคือ ช่วงเวลา 20:00-06:00 น.เสนอฉายภาพยนตร์อเมริกัน, ละครชุดของอเมริกัน และภาพยนตร์ต่างๆ และช่วงเวลา 06:00-20:00 น. เสนอฉายรายการเด็กและการ์ตูน โดยนำเสนอตามรูปแบบของช่อง ทีเอ็นทีและการ์ตูนเน็ตเวิร์ก ในเวลานั้น
จากนั้นเมื่อเดือนมีนาคม พ.ศ. 2542 ยูบีซีจัดการแยกเนื้อหาจากช่องภาพยนตร์ แล้วตั้งชื่อใหม่ว่า ยูบีซี คิดส์ (UBC Kids) โดยแพร่ภาพทางช่อง 26 ระหว่างเวลา 06:00-20:00 น. หลังจากนั้นเป็นเพลงสรรเสริญพระบารมีและช่วงพักการออกอากาศ ด้วยการแสดงภาพทดสอบและบรรเลงดนตรี เว้นแต่มีการถ่ายทอดสดกีฬา หรือรายการพิเศษของสถานีฯ เช่นรายการสายสัมพันธ์ยูบีซี ต่อมาในวันที่ 1 กรกฎาคม พ.ศ. 2546 เปลี่ยนชื่อช่องเป็น ยูบีซี สปาร์ค (UBC Spark) และกลางปี พ.ศ. 2547 ย้ายไปที่ช่อง 28 เนื่องจากยูบีซีเพิ่มช่อง และจัดลำดับหมายเลขช่องใหม่ ทั้งนี้ ทางสถานีฯ เพิ่มเวลาการออกอากาศขึ้นอีก 1 ชั่วโมง จนถึง 21:00 น. ตั้งแต่วันที่ 1 มิถุนายน พ.ศ. 2548
วันที่ 1 เมษายน พ.ศ. 2549 ยูบีซีเปลี่ยนชื่อเป็นยูบีซี-ทรู และเพิ่มเวลาออกอากาศเป็น 24 ชั่วโมง และวันที่ 23 มกราคม พ.ศ. 2550 ยูบีซีเปลี่ยนชื่อเป็นทรูวิชันส์ จึงเปลี่ยนชื่อช่องเป็น ทรู สปาร์ค พร้อมทั้งเพิ่มเวลาเสนอฉายการ์ตูนตอนใหม่ ตั้งแต่ 17:00 น. และ 15.00 น. ตามลำดับ โดยจะแบ่งออกเป็น 3 ช่วงวันคือ จันทร์-พุธ, พฤหัสบดี-ศุกร์ และเสาร์-อาทิตย์ ในช่วงเวลาที่แตกต่างกันไป ซึ่งในช่วงแรกเวลา 19:30 น. ของวันจันทร์-พุธ กับพฤหัสบดี-ศุกร์ จะเป็นการ์ตูนคนละเรื่องกัน จนกระทั่งช่วงที่ฉายภาพยนตร์การ์ตูน เรื่องไอ้มดแดงอาละวาด จึงเปลี่ยนเป็นวันจันทร์-ศุกร์ เวลา 19:30 น.นำเสนอเรื่องเดียวกัน มาตลอดจนถึงปัจจุบัน หลังจากนั้นมา ทรูวิชันส์ทำการจัดเรียงลำดับ เลขช่องรายการใหม่ ในระบบดิจิทัลหลายครั้ง ในส่วนของช่องนี้ มีการย้ายเลขช่องไปเป็น 51, 52, 41 ตามลำดับ และครั้งล่าสุด ย้ายไปที่ช่อง 33 สำหรับระบบแอนะล็อก ยังคงอยู่ที่ช่อง 28
วันที่ 15 พฤษภาคม พ.ศ. 2559 ทรูได้ยุบช่องตูนแชนแนลรวมเข้ากับช่องทรู สปาร์ก กลายเป็น 2 ช่องของทรูสปาร์ก คือ ทรูสปาร์กเพลย์เอชดี (ทรูสปาร์กเดิม) และ ทรูสปาร์กจัมพ์เอชดี (ตูนแชนแนลที่ถูกยุบ)
การ์ตูนที่ไม่ได้พากย์เอง
ROSE
DEX
Brain Box
พิธีกรประจำรายการเมื่อก่อนคือ พี่ดรีม ปัจจุบันพิธีกรคือ พี่นิว,พี่นัตตี้ AF7 เริ่มตั้งแต่เวลา 16:10 น แต่ละช่วงจะมีการพูดคุยเล่าเรื่องราวความรู้ต่างๆ ที่เกี่ยวข้องกับเนื้อหาของการ์ตูนที่กำลังจะฉายให้กับน้องๆ เพื่อเป็นการปูความรู้ก่อนจะให้น้องๆ ไปสนุกกับการ์ตูนในเรื่องนั้นๆ หลังจากช่วง Brain Box แล้ว จะเป็นรายการ Action Jump ต่อ ซึ่งพิธีกรคือ พี่อาร์ม
Action Zone
พิธีกรประจำรายการ คือ พี่อาร์ม เริ่มตั้งแต่เวลา 18:20 น ในช่วงนี้พี่อาร์มจะมาเล่าเรื่องราวต่างๆ ที่มีทั้งสาระความรู้และความบันเทิงให้กับน้องๆ ได้ใช้เป็นความรู้ทั่วไป และในช่วงที่ 3 พี่อาร์มก็จะสอนน้องๆ ให้ทำงานประดิษฐ์ต่างๆ อาทิเช่น การวาดภาพ ระบายสี การพับกระดาษ การประดิษฐ์ของเล่น เป็นต้น
Spark Live
รายการสดทุกวันเสาร์ มีพี่อาร์ม พี่นิว และพี่นัตตี้ เป็นพิธีกร
เดะ เดะ เฮ่ย
เป็นการการสำหรับเด็กที่ฉายเวลา 18:10-18:15 ในวันเสาร์-อาทิตย์ ดำเนินรายการโดยพี่ตี๋อ้วนและลุงโบโบ้ (คือพี่ตี๋อ้วนที่สวมเสื้อเป็นคนแก่) ในตอนแรกเป็นรายการวาไรตี้ที่เน้นพูดคุย ต่อมาได้มีการปรับเปลี่ยนโดยเพิ่มนักแสดงเข้าไปในรายการและดำเนินรายการเป็นเรื่องราวมากขึ้น ลักษณะการดำเนินรายการนั้นจะถูกแบ่งเป็นสองช่วง โดยช่วงแรกจะเป็นการเฉลยคำถามในวันอาทิตย์สับดาห์ที่แล้ว, คำถามกวนโอ๊ย จากนั้นจะฉายการ์ตูน จากนั้นจะมาฉายช่วงที่สอง ก็จะมีการถามคำถามกวนโอ๊ยและถ้าเป็นวันอาทิตย์ก็มีจะการถามคำถามประจำสัปดาห์ กรณีที่พิฑีกรเป็นลุงโบโบ้ก็จะเป็นการเล่านิทานทั้งสองช่วง ในช่วงแรกเดะ เดะ เฮ่ยจะฉายการ์ตูนตอนใหม่ แต่พอมาถึงช่วงยูบีซี สปาร์คกลับให้รายการเดะ เดะ เฮ่ย ฉายการ์ตูนซ้ำแทน
รายชื่อการ์ตูนแบ่งตามประเทศ
โดยส่วนใหญ่เป็นการ์ตูนญี่ปุ่น ดังนั้นจึงไม่จำเป็นต้องมี
ทีมพากย์การ์ตูนในทรู สปาร์ค
ทีมพากย์การ์ตูนของทางทรูวิชั่น มี 3 ทีม นอกจากพากย์การ์ตูนแล้ว ยังมี พากย์ รายการ หนัง ซีรีส์ ของทางทรูวิชั่น ในช่องอื่น ๆ อีกด้วย
ตำบลเฉลียง
เฉลียง เป็นตำบลหนึ่งในอำเภอครบุรี จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลเฉลียง
การปกครอง
ตำบลเฉลียง แบ่งการปกครองออกเป็น 12 หมู่บ้าน คือ